Gospod

\_\_\_\_\_\_\_\_\_\_\_\_\_\_

E: [\_\_\_\_\_\_\_\_\_\_\_\_\_\_\_\_\_\_\_](mailto:petra.junc@zuzemberk.si)

Številka: 090-140/2024/2

Datum: 21. 11. 2024

Zadeva: Izvajanje Zakona o dostopu do informacij javnega značaja – mnenje ministrstva

Zveza: vaš dopis z dne 18. 11. 2024

Spoštovani,

Informacijski pooblaščenec nam je v pristojno reševanje odstopil vaš dopis glede izvajanja Zakona o dostopu do informacij javnega značaja (ZDIJZ)[[1]](#footnote-1). Zanima vas, ali mora biti oseba v javnih zavodih, ki je zadolžena za posredovanje informacij javnega značaja za to posebej pooblaščena s strani vodstva javnega zavoda in ali mora ta oseba izpolnjevati kakšne pogoje za vodenje upravnega postopka po ZDIJZ (kot npr. izpit za rokovanje z arhivskim gradivom, izpit iz Zakona o splošnem upravnem postopku (ZUP)[[2]](#footnote-2) in podobno.

Ministrstvo za javno upravo (v nadaljnjem besedilu: ministrstvo) kot resorno pristojno ministrstvo za sistemsko urejanje področja informacij javnega značaja, vam v nadaljevanju v skladu z 32. členom ZDIJZ, posreduje pravno mnenje.

ZDIJZ v 21. členu določa, da postopek z zahtevo za dostop do informacije javnega značaja ali ponovno uporabo v organu vodi in v njem odloča predstojnik **ali** uradna oseba iz 9. člena[[3]](#footnote-3) tega zakona, **v skladu z določbami zakona, ki ureja splošni upravni postopek.** Pri vodenju upravnega postopka in odločanju so možne naslednje situacije: da v upravnem postopku po ZDIJZ odloči predstojnik, medtem, ko postopek vodi druga pooblaščena uradna oseba; da upravni postopek vodi in v njem odloči predstojnik sam ali pa da upravni postopek vodi in odloči pooblaščena uradna oseba, ki ji predstojnik izda pooblastilo za vodenje in odločanje v upravnem postopku po ZDIJZ.

Minimalne pogoje, ki jih morajo izpolnjevati uradne osebe, da lahko vodijo in odločajo o zadevi **na podlagi podeljenega pooblastila** določata ZUP in na njegovi podlagi izdana Uredba o izobrazbi in strokovnem izpitu za vodenje in odločanje v upravnem postopku[[4]](#footnote-4), ki omejujejo pravico predstojnika, da sam vodi postopek, če teh pogojev ne izpolnjuje (lahko pa odloča v upravnem postopku, če druga pooblaščena uradna oseba z izpolnjenimi pogoji vodi ta upravni postopek). Kršitev te določbe pomeni, da je prišlo do kršitve pravil postopka, ki jo je mogoče uveljavljati v pritožbenem postopku, pa tudi v obnovi postopka (7. točka 260 člena ZUP).

Javni zavod kot zavezanca za dostop do informacij javnega značaja zastopa direktor zavoda, ki ima v smislu ZDIJZ položaj predstojnika. Bistveno v upravnem postopku je, da pooblaščena uradna oseba, ki vodi upravni postopek, izpolnjuje pogoje glede izobrazbe in strokovnega izpita iz upravnega postopka (31. člen ZUP).

Več o obveznostih organov po ZDIJZ, si lahko preberete na spletni strani Službe za transparentnost, integriteto in politični sistem, kjer so objavljena mnenja, pojasnila in odgovori na vprašanja posameznih zavezancev, in sicer: <https://www.gov.si/teme/informacije-javnega-znacaja/>

Lep pozdrav,

Pripravil: mag. Mateja Prešern

Ciril Repnik v. d. generalne direktorice

sekretar

Poslati po E-pošti:

- naslovnik

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086), [7/18](http://www.uradni-list.si/1/objava.jsp?sop=2018-01-0275)

   in [141/22](http://www.uradni-list.si/1/objava.jsp?sop=2022-01-3466). [↑](#footnote-ref-1)
2. Uradni list RS, št. [24/06](https://www.uradni-list.si/glasilo-uradni-list-rs/vsebina/2006-01-0970) – uradno prečiščeno besedilo, [105/06](https://www.uradni-list.si/glasilo-uradni-list-rs/vsebina/2006-01-4487) – ZUS-1, [126/07](https://www.uradni-list.si/glasilo-uradni-list-rs/vsebina/2007-01-6415), [65/08](https://www.uradni-list.si/glasilo-uradni-list-rs/vsebina/2008-01-2816), [8/10](https://www.uradni-list.si/glasilo-uradni-list-rs/vsebina/2010-01-0251), [82/13](https://www.uradni-list.si/glasilo-uradni-list-rs/vsebina/2013-01-3034), [175/20](https://www.uradni-list.si/glasilo-uradni-list-rs/vsebina/2020-01-3096) –

   ZIUOPDVE in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb. [↑](#footnote-ref-2)
3. 9. člen ZDIJZ (določitev uradne osebe) določa:

   (1) Vsak organ določi eno ali več uradnih oseb, pristojnih za posredovanje informacij javnega značaja.

   (2) Ne glede na določbo prejšnjega odstavka, lahko več organov skupaj določi eno ali več uradnih oseb, pristojnih za

   posredovanje informacij javnega značaja. [↑](#footnote-ref-3)
4. Uradni list RS, št. [12/13](https://www.uradni-list.si/glasilo-uradni-list-rs/vsebina/2013-01-0314), [61/19](https://www.uradni-list.si/glasilo-uradni-list-rs/vsebina/2019-01-2749) in [15/24](https://www.uradni-list.si/glasilo-uradni-list-rs/vsebina/2024-01-0399). [↑](#footnote-ref-4)